b"\n_START_ARTICLE_\nJos\xc3\xa9 Carlos Pace\n_START_SECTION_\nA la F1\n_START_PARAGRAPH_\nPilot de gran classe, molt fi amb la seva conducci\xc3\xb3, i un dels conductors m\xc3\xa9s r\xc3\xa0pids del seu temps, el brasiler va arribar a la m\xc3\xa0xima categoria de l'automobilisme seguint el cam\xc3\xad que va obrir el seu compatriota Emerson Fittipaldi encara que mai va arribar a tenir els \xc3\xa8xits d'aquest._NEWLINE_Va debutar amb March al G.P. de Sud-\xc3\xa0frica del 1972 per\xc3\xb2 no va ser fins a la temporada 1973, va deixar clares les seves possibilitats a l'\xc3\xa8poca en qu\xc3\xa8 va conduir per l'escuderia Surtees, amb qui aconseguiria al G.P. d'\xc3\x80ustria el seu primer podi en acabar tercer._NEWLINE_Despr\xc3\xa9s va passar a Brabham i fou en aquest equip amb el qual, l'any 1975, va aconseguir rel que seria el seu m\xc3\xa9s gran triomf corrent davant dels seus compatriotes al Gran Premi de Brasil corregut al circuit de Interlagos. Al llarg de la carrera, marcada per l'abandonament de Jean Pierre Jarier, per problemes mec\xc3\xa0nics quan anava primer, Carlos Pace obtenia la primera posici\xc3\xb3. A pesar de l'esgotament que tenia al llarg de les \xc3\xbaltimes voltes, va aconseguir mantenir el primer lloc de la cursa obtenint la vict\xc3\xb2ria. Encara que competitiu durant tot l'any, no va poder aconseguir m\xc3\xa9s triomfs, i la temporada de 1976 la va passar gaireb\xc3\xa9 en blanc perqu\xc3\xa8 el seu nou Brabham, el model BT 45, no comptava amb la deguda posada a punt._NEWLINE_La temporada 1977 va ser diferent. El BT45 b era un monopla\xc3\xa7a m\xc3\xa9s competitiu, potent i r\xc3\xa0pid, i l'equip es perfilava com un dels favorits al t\xc3\xadtol al comptar a les seves files a Pace i al nord-irland\xc3\xa8s John Watson. Els dos pilots van dominar el Gran Premi d'Argentina, que obria la temporada, fins que problemes mec\xc3\xa0nics causaren l'abandonament de Watson, deixant sol al cap de cursa a Pace a poques voltes del final. Els recurrents problemes f\xc3\xadsics del brasiler li van privar de la vict\xc3\xb2ria, cedint-la a l'empenta del Wolf WR1 de Jody Scheckter, encara que va poder fer segon a la cursa._NEWLINE_La seva \xc3\xbaltima cursa va ser el G.P. de Sud-\xc3\xa0frica, ja que Carlos Pace va morir a causa d'un accident d'avioneta._NEWLINE_En el seu honor, el circuit que abans s'anomenava Interlagos porta el seu nom."